Document ID: 32008D0842

NEUVOSTON PÄÄTÖS 2008/842/YUTP,
tehty 10 päivänä marraskuuta 2008,
Irania koskevista rajoittavista toimenpiteistä hyväksytyn yhteisen kannan 2007/140/YUTP liitteiden III ja IV muuttamisesta
EUROOPAN UNIONIN NEUVOSTO, joka
ottaa huomioon yhteisen kannan 2007/140/YUTP (1) ja erityisesti sen 7 artiklan 2 kohdan
sekä katsoo seuraavaa:
(1)
Neuvosto hyväksyi 27 päivänä helmikuuta 2007 yhteisen kannan 2007/140/YUTP, jolla pantiin täytäntöön Yhdistyneiden Kansakuntien turvallisuusneuvoston päätöslauselma 1737 (2006).
(2)
Neuvosto hyväksyi 7 päivänä elokuuta 2008 Irania koskevista rajoittavista toimenpiteistä hyväksytyn yhteisen kannan 2007/140/YUTP muuttamisesta yhteisen kannan 2008/652/YUTP (2), jolla pantiin täytäntöön Yhdistyneiden Kansakuntien turvallisuusneuvoston päätöslauselma 1803 (2008).
(3)
Yhteisessä kannassa 2008/652/YUTP kehotetaan jäsenvaltioita muun muassa tarkkailemaan lainkäyttövaltaansa kuuluvien rahoituslaitosten toimia kaikkien pankkien kanssa, joiden kotipaikka on Iranissa, sekä tällaisten pankkien ulkomailla olevien konttoreiden ja tytäryhtiöiden kanssa sen välttämiseksi, että tällaiset toimet edistäisivät joukkotuhoaseiden leviämisen vaaraa aiheuttavaa ydinalan toimintaa tai ydinasejärjestelmien kehittämistä.
(4)
Neuvosto on määrittänyt niiden pankkien, joiden kotipaikka on Iranissa, ulkomailla olevat konttorit ja tytäryhtiöt, joihin sovelletaan yhteistä kantaa 2008/652/YUTP. On pantava merkille, että osa kyseisistä yksiköistä on varojen jäädyttämisen kohteena yhteisen kannan 2007/140/YUTP 5 artiklan 1 kohdan a ja b alakohdan mukaisesti.
(5)
Sen seurauksena on muutettava yhteisen kannan 2007/140/YUTP liitteitä III ja IV,
ON PÄÄTTÄNYT SEURAAVAA:
1 artikla
Korvataan yhteisen kannan 2007/140/YUTP liitteet III ja IV tämän päätöksen liitteenä olevalla tekstillä.
2 artikla
Tämä päätös tulee voimaan päivänä, jona se tehdään.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 10 päivänä marraskuuta 2008.

Labels: 18
5
11